Januarie | Boodskap vir Vandag | Page 8
Posted on January 19, 2015 January 19, 2015 by adele lombaard
Bekeer julle en glo die evangelie (Markus 1:15).
Bekering is nie ‘n baie gewilde woord nie.
Vir baie roep dit onaangename herinneringe op. Van toe een of ander vroom prediker of Christen jou destyds in die geloof wou inforseer. Wat dikwels beteken het dat jy jou plesiere en vryhede moes prysgee.
Selfs ietwat minagtend met jou eie lewe moes omgaan. Lees verder>>
Die koninkryk van God het naby gekom
Posted on January 18, 2015 by adele lombaard
Hy het gesê: “Die tyd het aangebreek, en die koninkryk van God het naby gekom” (Markus 1:15).
Volgens Markus begin Jesus sy openbare bediening met die dramatiese aankondiging dat die koninkryk van God nou naby gekom het.
Maar wat beteken dit dat die koninkryk van God naby is, selfs ónder ons?
Allereers dat daar in die antieke en patriargale kultuur van destyds, ‘n nuwe orde, ja, ‘n nuwe vorm van lewe en bestaan aangebreek het – een wat in Jesus se lewe sigbaar geword het, in sy unieke aanslag, styl en optrede. Lees verder>>
Onder ‘n oop hemel
Posted on January 15, 2015 January 15, 2015 by adele lombaard
Verder sê Jesus vir Hom: “Dit verseker Ek julle: Julle sal die hemel oop sien en die engele van God sien op-en afklim na die Seun van die mens toe” (Johannes 1:51).
Wie moeite doen om vas te stel wie Jesus van Nasaret presies was, Hom ook op sy unieke weg begin volg, al is dit met skroom en huiwering, kan – aldus Johannes 1:43-51 – ook ‘n tweede heerlike ontdekking maak.
Dit is dat die hemel skielik vir hulle oopgaan.
Dié belofte aan Natanael in Johannes 1:51 verwys allereers na die verhaal van Jakob se droom in Genesis 28:11-19. Deur sy droom het Jakob destyds, terwyl hy homself as totaal verlore, verlate en verstote gevoel en geag het, skielik ontdek dat God by hom teenwoordig was. Lees verder>>
God wéét van jou
Posted on January 14, 2015 by adele lombaard
“Voordat Filippus jou geroep het,” antwoord Jesus Hom, “toe jy nog onder die vyeboom was, het Ek jou al gesien” (Johannes 1:48).
Wie soos die dissipels gehoor gee aan die uitnodiging om self te gaan kyk of vas te stel wie Jesus is, maak gewoonlik, aldus Johannes 1:43-51, ‘n paar verrassende ontdekkings.
Eerstens ontdek hulle, soos Natanael, die selferkende skeptikus, dat hulle gesien en geken is, lank voordat hulle self daarvan bewus was. Lees verder>>